## Pravilnik o izmjenama i dopunama Pravilnika o načinu i uvjetima provedbe modela poticanja proizvodnje

### NN 115/2006 (25.10.2006.), Pravilnik o izmjenama i dopunama Pravilnika o načinu i uvjetima provedbe modela poticanja proizvodnje

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2562**

Na temelju članka 26., 27., 34., 35., 47., 48. i 54. Zakona o državnoj potpori u
poljoprivredi, ribarstvu i šumarstvu (»Narodne novine«, br. 87/02., 117/03.,
82/04., 12/05 – ispravak i 85/06.), ministar poljoprivrede, šumarstva i vodnoga
gospodarstva donosi

## PRAVILNIK

### O IZMJENAMA I DOPUNAMA PRAVILNIKA O NAČINU I UVJETIMA PROVEDBE MODELA POTICANJA PROIZVODNJE

Članak 1.

U Pravilniku o načinu i uvjetima provedbe modela poticanja proizvodnje (»Narodne
novine«, br. 24/05, 105/05, 141/05, 40/06 i 86/06) u članku 11., stavku 2.
alineji 2. iza riječi: »suncokret,« dodaju se riječi: »tikvu uljanicu«.
Alineja 4. mijenja se i glasi:
»– za sjemenske usjeve Rješenje o upisu u Upisnik proizvođača sjemena i Potvrdu
Zavoda za sjemenarstvo i rasadničarstvo da je za sjemenski usjev izdano
Uvjerenje o priznavanju usjeva sjemenskim ili Uvjerenje izdano po OECD shemi o
sortnosti sjemena za promet na međunarodnom tržištu u roku 30 dana od dana
izdavanja zaključno s 15. prosincem tekuće godine te dokaz o predaji sjemena
dorađivaču sjemena.«
Stavak 6. briše se.

Članak 2.

Članak 12. mijenja se i glasi:
»(1) Zahtjev za poticaje za sadni materijal podnosi se jednom godišnje do 31.
prosinca Ministarstvu na Obrascu br. 2.
(2) Uz zahtjev iz stavka 1. ovoga članka prilaže se Rješenje o upisu u Upisnik
proizvođača sadnog materijala i Potvrda o količinama deklariranog sadnog
materijala u prodaji izdana od Zavoda za sjemenarstvo i rasadničarstvo na
temelju podataka o ukupnim deklariranim količinama sadnog materijala u sezoni i
povrata neiskorištenih deklaracija na pakiranju na kraju sezone.«

Članak 3.

U članku 18. stavak 5. mijenja se i glasi:
»(5) Uz svaki zahtjev iz stavka 1. i 2. ovoga članka, korisnik je dužan
priložiti primku ili otkupni blok ili račun ili ovjerenu presliku računa o
prodaji, ukupni obračun po pojedinom zahtjevu za poticaj te potvrdu izdanu od
strane objekta koji obavlja preradu masline o razvrstavanju u ekstra djevičansko
maslinovo ulje, sukladno posebnom propisu o uljima od ploda i komine maslina
koji je na snazi u vrijeme prerade maslina.«
Iza stavka 5. dodaje se stavak 6. koji glasi:
»Poticaj za ekstra djevičansko maslinovo ulje prodano i isporučeno u 2005.
godini isplatit će se sukladno odredbama stavka 5. ovog članka.«

Članak 4.

Dosadašnji obrasci br. 1. i 2. zamjenjuju se novim obrascima br. 1. i 2. koji su
tiskani uz ovaj Pravilnik i čine njegov sastavni dio.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/77
Urbroj: 525-01-06-01
Zagreb, 18. listopada 2006.

Ministar
poljoprivrede, šumarstva
i vodnoga gospodarstva
**Petar Čobanković**, v. r.

![](dodatni/144768.gif)
![](dodatni/144767.gif)

![](dodatni/144766.gif)
![](dodatni/144765.gif)

Pravilnik, NN 115/2006-2562
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)